stanford-oval/wikipedia huggingface dataset:
אהוד דה-שליט
ביוגרפיה

אהוד נולד ברחובות, לפרופ' עמוס דה-שליט ואח לפרופ' אבנר דה-שליט. הוא סיים לימודי תואר במתמטיקה ובפיזיקה באוניברסיטה העברית בין השנים 1972 ל-1975. אחר כך בין השנים 1975 ל-1979 שירת בצבא. בין השנים 1980 ל-1984 סיים דוקטורט במתמטיקה באוניברסיטת פרינסטון בהנחיית פרופ' אנדרו ויילס. בין השנים 1984 ל-1986 לימד באוניברסיטת הרווארד. בשנת 1987 הצטרף לאוניברסיטה העברית, בשנת 1995 הועלה לדרגת פרופסור חבר ובשנת 2001 מונה לפרופסור מן המניין.
חיים אישיים

הוא נשוי לנאוה, בתו של פרופ' אורי הבר-שיים ונכדתו של מנכ"ל משרד החינוך השני, אליעזר ריגר. הם הורים לשלושה.
אדומה שלי

| --- | --- |

 סינגל בביצוע אריק איינשטיין
 יצא לאור:  2000
 שפה:  עברית
 אורך:  4.30
 חברת תקליטים:  NMC
 כתיבה:  אריק איינשטיין
 לחן:  מיכה שטרית
 עיבוד:  מיכה שטרית   יזהר אשדות   ברי סחרוף
"אדומה שלי" הוא שיר אליפות של מועדון הכדורגל הפועל תל אביב לרגל זכייתה של הקבוצה בדאבל 1999/2000. את הלחן כתב מיכה שטרית ואת המילים חיבר אריק איינשטיין, שגם ביצע את השיר.
תוכן השיר

איינשטיין היה ידוע כאוהד הקבוצה. השיר מורכב מארבעה בתים מחורזים: הבית הראשון מתאר באופן חיובי את הערים פתח תקווה, חיפה וירושלים, השני את אהבתו של המחבר לקבוצה, ובשני הבתים האחרים מתוארת הזכייה בדאבל. אף התאריך שבו הבטיחה הפועל את הזכייה באליפות (13 במאי) מצוין בשיר.
בתחרות שירי הספורט האהובים בכל הזמנים שערך ערוץ הספורט, זכה השיר במקום ה־11.
אגור בן יקה

אָגוּר בִּן יָקֶה הוא דמות מקראית, שדברי חכמתו נכללו בספר משלי.
זיהויו ותקופתו

פרק ל' בספר משלי פותח בכותרת:
דִּבְרֵי אָגוּר בִּן יָקֶה הַמַּשָּׂא נְאֻם הַגֶּבֶר לְאִיתִיאֵל לְאִיתִיאֵל וְאֻכָל.
אגור בן יקה המוזכר בתחילת הפסוק איננו ידוע ממקום אחר, וכן גם שני האישים שבסופו: איתיאל ואוכל. גם זיקתו של אגור אליהם איננה ברורה, מה פירוש המילים: "נאום הגבר לאיתיאל".
על פי דעה רווחת, "אגור בן יקה" הוא שם חכם בלתי ידוע שהיה מפורסם בימי המקרא. רבי אברהם אבן עזרא קבע את זמנו לימי שלמה המלך, על פי הפסוק הפותח את ספר משלי: "מִשְׁלֵי שְׁלֹמֹה בֶן דָּוִד מֶלֶךְ יִשְׂרָאֵל", ולדעתו שלמה שילב בספרו את מאמריו של חכם זה. לפי דעה אחרת מאמריו של אגור הוכללו בספר בימי חזקיהו המלך, ולא היה לו קשר לשלמה. איתיאל ואוכל הם חכמים שלמדו את דברי חכמתו של אגור, או לימדו אותו.
המילה "המשא", שמובנה הפשוט: נבואה, נתפרשה על ידי מקצת המפרשים ככינוי לאגור, על שם היותו בן השבט "משא", מצאצאי ישמעאל, או, בכיוון אחר לגמרי, עקב היותו מן הלויים המשוררים בבית המקדש.
פרשנות חז"ל

חז"ל פירשו ש"אגור בן יקה" הוא כינוי לשלמה המלך עצמו. "אגור" - לשון אגירה וכינוס, בדומה לכינוי אחר של שלמה: "קהלת בן דוד". "יקה" - לשון הקאה ופליטה. "אגור בן יקה", אפוא, הוא המכנס דברי חכמה ומלמדם לאחרים. כך נאמר במדרש:
שלש שמות נקראו לו: ידידיה קהלת ושלמה. רבי יהושע בן לוי אמר: שבעה; אגור, בן יקה, למואל, איתיאל. אמר רבי שמואל בר נחמני: עיקר אוותינניה (=אותנטי) שלהם שלשה: ידידיה קהלת ושלמה. מודה רבי שמואל ברבי נחמן באילין ארבעתיה, אלא שנתכנה בהם והוצרכו להדרש. אגור - שאגר דברי תורה. יקה - שהקיא דברי תורה, כספל הזה שהוא מתמלא בין שעתו ומתפנה בין שעתו.
על פי דרכם, פירשו חז"ל את "איתיאל" ו"אוכל" כמתייחסים אף הם לשלמה המלך: האל אתי, ולכן אני יכול. כמה מפרשים (כמו רבי יוסף קרא ורלב"ג) הלכו בעקבות חז"ל בעניין אגור, אך פירשו ש"איתיאל" ו"אוכל" הם שמות חכמים ששלמה המלך לימד אותם.
אגור ולמואל

הכותרת לפרק הבא במשלי (פרק ל"א) מציינת אף היא דמות מקראית בלתי ידועה, למואל מלך משא:
דִּבְרֵי לְמוּאֵל מֶלֶךְ מַשָּׂא אֲשֶׁר יִסְּרַתּוּ אִמּוֹ.
ההתלבטות בזיהוי האיש וזמנו והפתרונות שניתנו לה דומים, על פי כל שיטה פרשנית כעניינה, לאלו של אגור בן יקה. בהקשר שם, התואר "מלך" וכן תוכן ה"משא" מבססים את הכיוון הפרשני המייחס זאת לשלמה המלך, ויש לכך השלכה גם על הפרשנות ל"אגור בן יקה".
לקריאה נוספת

אלכסנדר רופא, מלאכים במקרא, ירושלים, כרמל, 2002, עמ' 55–61.
הערות שוליים

↑  ספר משלי, פרק ל'
↑  "בִּן" הוא "בֶּן", כמו "יהושע בִּן נון".
↑  פירוש רבינו סעדיה גאון, רבי אברהם אבן עזרא, הגר"א, מלבי"ם, וזוהי הדעה המקובלת בין חוקרי המקרא בעת החדשה.
↑  ראו גם משלי פרק י פסוק א ופרק כה פסוק א
↑  מלבי"ם, על פי ספר משלי, פרק כ"ה, פסוק א' ותלמוד בבלי, מסכת בבא בתרא, דף י"ד, עמוד ב'.
↑  רבי אברהם אבן עזרא ומלבי"ם
↑  רבינו סעדיה גאון. לדעתו "נאום הגבר לאיתיאל" פירושו - נאומו של איתיאל.
↑  כמו בספר חבקוק, פרק א', פסוק א', ועוד רבים
↑  ספר בראשית, פרק כ"ה, פסוק י"ד
↑  מלבי"ם, על פי ספר דברי הימים א', פרק ט"ו, פסוק כ"ב.
↑  מגילת קהלת, פרק א', פסוק א'
↑  במדבר רבה, פרשה י', פסקה ד' 
 ראו גם מדרש משלי, שם. תנחומא וארא סימן ב. ספרי דברים פיסקא שכב.
↑  ראו פירוש רש"י ובהרחבה במדרש במדבר רבה שם, בהקשר לתוכן דברי "למואל" בתחילת פרק לא.
אוא"ז

| --- | --- |


בניין מטה החברה באוליאנובסק, רוסיה
 נתונים כלליים
 תקופת הפעילות:  יולי 1941 – הווה (כ־83 שנים) 
 חברת אם:  סולרס (אנ')
 מיקום המטה:  רוסיה אוליאנובסק, רוסיה
 ענפי תעשייה:  תעשיית הרכב 
 מוצרים עיקריים:  רכבי שטח, משאיות, אוטובוסים
 הכנסות:  35,072,492,000 רובל רוסי (נכון ל־2017) 
 רווח תפעולי:  −1,735,895,000 רובל רוסי (נכון ל־2017) 
 רווח:  1,517,493,000 רובל רוסי (נכון ל־2017) 
 הון עצמי:  13,756,175,000 רובל רוסי (נכון ל־2017) 
  
 www.uaz.ru
 
ג'יפ אוא"ז פטריוט
אוּא"ז (ברוסית: ОАО «Ульяновский автомобильный завод», УАЗ) הוא מפעל רכבים באוליאנובסק ברוסיה, המייצר בעיקר רכבי שטח ומיניבוסים. המפעל הוקם לאחר שהממשל הסובייטי החליט על העברת מפעל זיל ממוסקבה. מומחים ממוסקבה הגיעו לאוליאנובסק ב-30 באוקטובר 1941 והחלו בהתארגנות להקמת המפעל. המפעל שייך היום (2010) לחברת סולרס (אנ') ו"סברסטאל-אוטו" (Северсталь-авто). בתקופת מלחמת העולם השנייה המפעל היה שלוחה של זיל. מ-1942 החל המפעל לייצר מכוניות באופן סדיר. בשנות ה-60 של המאה ה-20, החל המפעל בייצור מודלים מתכנון עצמי. בין השנים 1947–1950, ייצר המפעל את המשאית גא"ז MM. ב-1974, המפעל ייצר את הרכב המיליון שלו.
מאז התפרקות ברית המועצות, שוקדת החברה על ייצור רכבי שטח ובאוגוסט 2008 יצא מהמפעל הג'יפ החדיש ביותר של החברה, רכב השטח אוא"ז פיק-אפ.
ראו גם

GAZ-69
אדון אבוקדו וגברת אבוקדה

| --- | --- |
 סינגל בביצוע אילן ואילנית
 מתוך האלבום ישראל שלי חוגגת
 יצא לאור:  1972
 שפה:  עברית
 אורך:  2:19
 חברת תקליטים:  התקליט חיפה
 כתיבה:  דן אלמגור
 לחן:  בני נגרי
"אדון אבוקדו וגברת אבוקדה" הוא סינגל שהוקלט על ידי הצמד המוזיקלי הישראלי אילן ואילנית. את השיר הוציאה לאור בשנת 1972 חברת התקליטים התקליט חיפה, והוא נכלל כרצועה השנייה באלבומו השביעי של הצמד, ישראל שלי חוגגת.
על השיר

"אדון אבוקדו וגברת אבוקדה" נכתב והולחן על ידי דן אלמגור ובני נגרי. במרכז ארבעת הבתים הראשונים מסופר על אדון אבוקדו. בכל פעם שמוזכר שמו, השורה הבאה מסתיימת בחריזה המתאימה לו (אבוקדו-טורנדו-נחמדו). בשורה אחת מכל בית מוזכרת גברת אבוקדה, וגם לה מותאמת חריזה סכמטית בשורה הבאה. בבית החמישי והאחרון מסופר על אדון אבוקדו וגברת אבוקדה כזוג ועל ציפייתם לאבוקדינו, ילדיהם המשותף. ב-19 בנובמבר 1972 נכנס לראשונה למצעד הפזמונים השבועי של רשת ג' במקום ה-13. ב-3 בדצמבר עלה למקום השביעי, שיאו במצעד. לבסוף, ב-7 בינואר 1973, יצא מהדירוג לאחר שבעה שבועות צעידה רצופה.
מיקומי שיא

|   ‏‏‏  מצעדים ודירוגים (1972)> מדינה |   ‏‏‏  מצעדים ודירוגים (1972)> מצעד |   ‏‏‏  מצעדים ודירוגים (1972)> מיקום שיא |   ‏‏‏  מצעדים ודירוגים (1972)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 7 |  |
הערות שוליים

↑  מילות השיר "אדון אבוקדו וגברת אבוקדה", באתר שירונט
| אילן ואילנית |
| --- | --- | --- |
אילן • אילנית
| אלבומי אולפן | אילן ואילנית (1967) • סביב לעולם • יחד לתמיד • אילן ואילנית (1970) • שוב אתכם • Folksongs Der Welt • ישראל שלי חוגגת |  |
| מיני-אלבומים | 4 שירים חדשים להנאתכם • בשנה הבאה • בוא ונשתגע בחולות |  |
| אלבומי אוסף | Songs from Israel • כמו פעם |  |
| סינגלים עבריים | "בעקבותייך" • "כבר אחרי חצות" • "נומה נומה" • "יחד לתמיד" • "סיגליות" • "מעבר להרים" • "בשנה הבאה" • "חמסין בגן חיות" • "עכשיו עכשיו" • "בין שני לבבות" • "רינגולי" • "ושוב אתכם" • "חופשי ומאושר" • "יחזקאל" • "ישראל שלי חוגגת" • "אדון אבוקדו וגברת אבוקדה" • "למה למה" • "דברים שאמרנו" • "גוליבר" |  |
| סינגלים לועזיים | "Sweet Malaika" • "Bang Bang" |  |
September (שיר)

September (בעברית: ספטמבר) הוא שיר שנכתב על ידי הזמר-יוצר מוריס וייט, ביחד עם אל מקיי ואלי ויליס והוקלט לראשונה על ידי הלהקה ארת', וינד אנד פייר ונכלל באלבום הלהיטים שלה, The Best of Earth, Wind & Fire, Vol. 1, משנת 1978. "Love's Holiday" ו-"Can't Hide Love" היו לבי סייד שלו.
שני עשורים לאחר מכן, הקליטה הלהקה השיר מחדש עבור אלבומה The Ultimate Collection, שיצא על ידי חברת התקליטים קולומביה רקורדס. הגרסה נקראה בשם "September '99" וזכתה להצלחה בצרפת, כאשר הגיעה למקום ה-29 במצעד הרשמי של המדינה. זמר הגוספל האמריקאי קירק פרנקלין, הקליט את "September" עבור אלבומו Interpretations: Celebrating the Music of Earth, Wind & Fire, משנת 2007. הקומיקאי דמי אדג'ויגבה העלה את עצמו ביוטיוב רוקד לצלילי השיר, והדבר הפך לתופעת אינטרנט.
בשנת 2018 הקליטה הזמרת-יוצרת האמריקאית טיילור סוויפט את השיר מחדש, תוך שספגה שבחים ביקורתיים חיוביים ומעורבים רבים על כך.
הרכב

"September" נכתב בסולם של לה מז'ור עם קצב של 126 פעימות בדקה בזמן משותף. השירה משתרעת בין A2 ל-E5.
את השיר כתבו מוריס וייט, אל מקיי ואלי ויליס במשך חודש, והוא הוקלט במהלך ספטמבר 1978. בהתחלה, ויליס הסתייג מהליריקה "ba-dee-ya", אך וייט ענה בתגובה "למי לעזאזל אכפת?". השיר נכלל באלבום האוסף הראשון של הלהקה The Best of Earth, Wind & Fire, Vol. 1, במטרה לנסות ולעזור לו להצליח מבחינה מסחרית.
במהלך השנים דיבר מוריס וייט, הכותב הראשי של השיר על השימוש הספציפי בחודש ספטמבר, תוך שאשתו מרילין וייט, דיברה על כך גם כן.
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ הטובים ביותר בכל הזמנים | 16 |  |
הצלחה מסחרית

"September" היה לאחת ההצלחות המסחריות והקריטיות הגדולות ביותר בקריירה של ארת', וינד אנד פייר. במצעדי הבילבורד זכה להצלחה רבה כאשר הגיע למקום השמיני במצעד הבילבורד הוט 100, ולמקום הראשון במצעד שירי ה-R&B/היפ-הופ. במצעד השירים העכשוויים למבוגרים הגיע למקום ה-41 בלבד, אך במצעד 100 שירי הקאשבוקס הגיע למקום השישי. במצעד הסינגלים של קנדה הגיע למקום העשירי, ולמקום ה-14 במצעד שירי הדאנס/אורבניים של המדינה. במצעד הסינגלים האוסטרלי זכה להצלחה נאה גם כן, כאשר הגיע בשיאו למקום ה-12, ובמצעד הסינגלים הבריטי הגיע למקום השלישי.
במצעדי סוף השנה, זכה השיר להצלחה רבה גם כן. הוא הגיע למקום ה-78 במצעד השנתי של הבילבורד הוט 100, ולמקום ה-54 במצעד השנתי של 100 שירי הקאשבוקס. במצעד השנתי של בריטניה דורג במקום ה-41 והפך לאחד משיריה המצליחים ביותר של הלהקה. במצעד השנתי של קנדה דורג במקום ה-108 בלבד, אך במצעד השנתי של אוסטרליה דורג במקום ה-80. גרסת הרמיקס שלו "September '99" זכתה להצלחה גם כן, כאשר דורגה במקום הרביעי במצעד הדאנס הבריטי. ב-Dutch Top 40 דורגה במקום ה-12, תוך שבמצעד הסינגלים הנורווגי דורגה במקום ה-15.
מבחינה מסחרית, זכה השיר להצלחה רבה כאשר קיבל על ידי איגוד תעשיית ההקלטות הדני את תואר הפלטינה, על מכירות של למעלה מ-90,000 עותקים במדינה. גם איגוד תעשיית ההקלטות האיטלקי העניק לו את אותו התואר, על מכירות של למעלה מ-50,000 עותקים במדינה. איגוד תעשיית ההקלטות היפני העניק לגרסה הדיגיטלית שלו את תואר הזהב, על מכירות של למעלה מ-100,000 עותקים במדינה. איגוד תעשיית ההקלטות המקסיקני העניק לו את תואר הפלטינה המשולשת ואת תואר הזהב, על מכירות של למעלה מ-210,000 עותקים במדינה. איגוד תעשיית ההקלטות האמריקאי העניק לו את תואר הפלטינה המשושת, על מכירות של למעלה משישה מיליון עותקים במדינה.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 102 |  |
|  אוסטרליה | מצעד הסינגלים האוסטרלי | 12 |  |
|  איטליה | מצעד הסינגלים האיטלקי | 43 |  |
|  אירלנד | מצעד הסינגלים האירי | 8 |  |
|  ארצות הברית | בילבורד הוט 100 | 8 |  |
|  ארצות הברית | מצעד שירי ה-R&B/היפ-הופ | 1 |  |
|  ארצות הברית | מצעד 100 שירי הקאשבוקס | 6 |  |
|  ארצות הברית | מצעד השירים העכשוויים למבוגרים | 41 |  |
|  גרמניה | GfK – טופ 100 | 20 |  |
|  דרום אפריקה | אנטרטיינמנט מוניטורינג אפריקה | 18 |  |
|  הולנד | מצעד 40 הסינגלים ההולנדיים | 18 |  |
|  הולנד | מצעד 100 הסינגלים ההולנדיים | 19 |  |
|  הממלכה המאוחדת | מצעד הסינגלים הבריטי | 3 |  |
|  ניו זילנד | המצעד הניו זילנדי הרשמי | 12 |  |
|  פלנדריה | אולטראטופ 50 | 19 |  |
|  צרפת | SNEP | 6 |  |
|  קנדה | קנדה הוט 100 | 10 |  |
|  קנדה | מצעד שירי הדאנס/אורבניים | 14 |  |
|   ‏‏‏  מצעדי סוף שנה (1979)> מדינה |   ‏‏‏  מצעדי סוף שנה (1979)> מצעד |   ‏‏‏  מצעדי סוף שנה (1979)> מיקום שיא |   ‏‏‏  מצעדי סוף שנה (1979)>  |
| --- | --- | --- | --- |
|  אוסטרליה | מצעד הסינגלים האוסטרלי | 80 |  |
|  ארצות הברית | בילבורד הוט 100 | 78 |  |
|  ארצות הברית | מצעד 100 שירי הקאשבוקס | 54 |  |
|  הממלכה המאוחדת | מצעד הסינגלים הבריטי | 41 |  |
|  קנדה | קנדה הוט 100 | 108 |  |
מיקומי שיא > "September '99"

|   ‏‏‏  מצעדים ודירוגים (1999)> מדינה |   ‏‏‏  מצעדים ודירוגים (1999)> מצעד |   ‏‏‏  מצעדים ודירוגים (1999)> מיקום שיא |   ‏‏‏  מצעדים ודירוגים (1999)>  |
| --- | --- | --- | --- |
|  איסלנד | הפלייליסט | 27 |  |
|  אירופה | אירופה הוט 100 | 65 |  |
|  אירלנד | מצעד הסינגלים האירי | 28 |  |
|  גרמניה | GfK – טופ 100 | 40 |  |
|  דנמרק | היטליסטן | 20 |  |
|  הולנד | מצעד 40 הסינגלים ההולנדיים | 12 |  |
|  הולנד | מצעד 100 הסינגלים ההולנדיים | 25 |  |
|  הממלכה המאוחדת | מצעד הסינגלים הבריטי | 25 |  |
|  הממלכה המאוחדת | מצעד הדאנס הבריטי | 4 |  |
|  נורווגיה | VG-lista | 15 |  |
|  סקוטלנד | מצעד הסינגלים הסקוטי | 28 |  |
|  פלנדריה | אולטראטופ 50 | 32 |  |
|  צרפת | SNEP | 64 |  |
|  שוודיה | סוורייטופליסטן | 48 |  |
|  שווייץ | המצעד השווייצרי | 33 |  |
|   ‏‏‏  מצעדים ודירוגים (2011)> מדינה |   ‏‏‏  מצעדים ודירוגים (2011)> מצעד |   ‏‏‏  מצעדים ודירוגים (2011)> מיקום שיא |   ‏‏‏  מצעדים ודירוגים (2011)>  |
| --- | --- | --- | --- |
|  צרפת | SNEP | 29 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה 5× | 350,000 |
| איטליה (FIMI) | פלטינה | 50,000 |
| ארצות הברית (RIAA) | פלטינה 6× | 6,000,000 |
| ארצות הברית (RIAA) | זהב | 1,000,000 |
| בריטניה (BPI) | פלטינה 2× | 1,200,000 |
| דנמרק (IFPI Denmark) | פלטינה | 90,000 |
| יפן (RIAJ) | זהב | 100,000 |
| מקסיקו (AMPROFON) | פלטינה 3× + זהב | 210,000 |
 מכירות + הזרמת מדיה בלבד
גרסתה של טיילור סוויפט

| --- | --- |
 שיר בביצוע טיילור סוויפט
 מתוך האלבום Spotify Singles
 יצא לאור:  13 באפריל 2018
 תאריך הקלטה:  2018
 סוגה:  דיסקו 
 שפה:  אנגלית
 אורך:  3:08
 חברת תקליטים:  ביג משין
 כתיבה:  מוריס וייט, אל מקיי, אלי ויליס
 לחן:  אל מקקיי, אלי ויליס 
 הפקה:  טיילור סוויפט, בריאן גרון
 
September (בעברית: ספטמבר) הוקלט מחדש בשנת 2018, על ידי הזמרת-יוצרת האמריקאית טיילור סוויפט, כחלק מהקלטות המיני-אלבום, Spotify Singles. גרסתה יצאה לאור ב-13 באפריל 2018, על ידי ספוטיפיי, תוך שהועלתה לערוץ היוטיוב הרשמי של החברה. הגרסה ספגה שבחים ביקורתיים רבים מטעם מבקרי המוזיקה, אך גונתה על ידי אלי ויליס.
האודיו של השיר, אשר פורסם ב-14 באפריל 2018 והועלה לערוץ היוטיוב הלא רשמי של סוויפט צבר קרוב למיליון צפיות.
גרסתה של טיילור סוויפט > רקע

Spotify Singles היא סדרת שירים מקוריים וגרסאות כיסוי שמוקלטות על ידי אמנים שונים. האלבום מוקלט באולפני ספוטיפיי שונים ומופץ ברשת הסטרימינג לאחר מכן. את האלבומים שיצאו במסגרת הסדרה התחילו להוציא כבר בשנת 2016. ספוטיפיי מממנים את הקלטת האלבום ואת הניהול שלו. האלבום יצא בדרך כלל בפורמט של מיני-אלבום ומכיל שני שירים. בשנת 2017, הוציאה סוויפט את אלבום האולפן השישי שלה Reputation, אשר זכה להצלחה חסרת תקדים, אך ספג ביקורות מעורבות ושנויות במחלוקת. כמה חודשים לאחר צאתו, הוחלט כי לאור הצלחתה בספוטיפיי, תקליט סוויפט מיני-אלבום Spotify Singles משלה. במסגרת המיני-אלבום, הקליטה מחדש את הלהיט "Delicate" שיצא כסינגל החמישי מתוך Reputation, ואת השיר "September" של ארת', וינד אנד פייר, בגרסה מחודשת שהופקה על ידה, ביחד עם המפיק המוזיקלי בריאן גרון.
הגרסה הופצה להשמעה בספוטיפיי ב-13 באפריל 2018, וזכתה להצלחה רבה כאשר צברה למעלה מ-37.5 מיליון השמעות בסך הכול.
גרסתה של טיילור סוויפט > ביקורת

גרסתה של סוויפט ספגה ביקורות חיוביות מטעם מבקרי המוזיקה, אך גונתה על ידי אלי ויליס. בבילבורד נכתב כי "הכותב המשותף של "September", הביע את זעמו סביב גרסתה של טיילור סוויפט לשיר שיצא בחודש שעבר. סוויפט הוציאה את הביצוע העדין, המשלב בתוכו בנג'ו ל-"September", ב-12 באפריל, מה שגרם לסערה אכזרית בנוגע לכך". מעבר לכך, הצהיר ויליס כי "לא באמת חשבתי שהיא עושה עבודה איומה, אך כן הרגשתי שהגרסה שלה רדומה כמו צב שיכור שנמנם מתחת לחמנייה לאחר בליעת בקבוק ואליום". אמירותיו השנויות במחלוקת של ויליס ספגו ביקורת קשה, היות שטענו כי "הוא הגזים באמירותיו". בניגוד מוחלט לוויליס, הצהיר פיליפ ביילי חבר בארת', וינד אנד פייר, כי "אני מחבב אותה. גרסתה החופשית של סוויפט לשיר מאוד מגניבה. תודה". השיר זכה לסיקורים בעשרות אתרי מוזיקה שונים כמו Vox, וושינגטון פוסט, ו-NME.
גרסתה של טיילור סוויפט > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | כל 206 השירים של טיילור סוויפט, לפי דירוג | 170 |  |
| Paste | 158 השירים הטובים ביותר של טיילור סוויפט, לפי דירוג | 103 |  |
Play Date

| --- | --- |
 שיר בביצוע מלאני מרטינז
 מתוך האלבום Cry Baby ו-Cry Baby's Extra Clutter EP
 יצא לאור:  14 באוגוסט 2015
 פורמט:  הזרמת מוזיקה • הורדה דיגיטלית
 תאריך הקלטה:  2013-15
 סוגה:  פופ אלטרנטיבי • אלקטרופופ
 שפה:  אנגלית
 אורך:  2:59
 חברת תקליטים:  אטלנטיק
 כתיבה:  מלאני מרטינז, ג'ניפר דקילבאו
 הפקה:  ג'ניפר דקילבאו, מייקל קינן
 
Play Date (בעברית: חבר למשחק) הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, Cry Baby. השיר יצא לאור ב-14 באוגוסט 2015, ביחד עם שאר שירי האלבום, אך נכלל במהדורת הדלוקס שלו בלבד.
באפריל 2020, חמש שנים לאחר צאתו המקורית, נכנס השיר למצעד ה-Viral 50 של ספוטיפיי. במאי 2020, נכנס למצעדי הבילבורד למיניהם ולמצעדים נוספים ברחבי העולם. במצעד שירי הסטרימינג האלטרנטיביים הגיע למקום התשיעי, בעוד במצעד השירים האלטרנטיביים הדיגיטליים הגיע למקום השלוש עשרה. בנוסף לכך, נכנס למצעדי השירים שבוולוניה ופלנדריה, ולמצעד של רולינג סטון טופ 100, שם הפך לשירה הראשון שנכנס למצעד.
הצלחתו של השיר באה לידי ביטוי גם ברשתות הסטרימינג השונות, כאשר צבר בספוטיפיי למעלה מ-170 מיליון השמעות, בעוד ביוטיוב צבר למעלה מ-100 מיליון צפיות גם כן.
רקע וכתיבה

ב-25 בנובמבר 2016, הוציאה מרטינז את המיני-אלבום השלישי שלה Cry Baby's Extra Clutter EP, בו נכלל השיר כרצועה הראשונה. המיני-אלבום הכיל בתוכו את שלושת השירים שנכללו במהדורת הדלוקס של Cry Baby, בתוספת שיר חדש שהוציאה לכבוד חג המולד, "Gingerbread Man".
השיר נכתב על ידי מלאני מרטינז וג'ניפר דקילבאו והופק על ידי ג'ניפר דיקלבאו ומייקל קינן. השיר כשמו, מדבר על כך שמרטינז מתארת מצב בו היא ובחור מסוים נשארו לבד בבית שלה ובעקבות כך, היא מכנה אותו כ-"חבר למשחק" שלה, תוך שהיא מצהירה "שהיא לא מייחסת לכך חשיבות".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-170 מיליון השמעות.
הצלחה

כאשר יצא, לא זכה השיר להצלחה כלשהי. לקראת אפריל 2020, התחיל השיר לצבור פרסום ברשת החברתית טיקטוק. תוך ימים ספורים זכה השיר למאות אלפי פרסומים שונים ברשת החברתית, עד כדי כך שנכנס למצעדי היוטיוב ולמצעדי הספוטיפיי. ביוטיוב זכה השיר להצלחה רבה כאשר הצליח לצבור למעלה מ-600,000 צפיות ביממה אחת. בספוטיפיי זכה להצלחה כה גדולה, עד שהצליח לצבור למעלה ממיליון השמעות ביממה אחת, חמש שנים לאחר צאתו המקורית. בהמשך, צבר למעלה מ-1.6 מיליון השמעות ביממה אחת.
נכון לפברואר 2020, פורסמו מאות אלפי סרטונים בטיקטוק בהם נכלל השיר, תוך שאחד מהם הצליח לצבור למעלה מ-10 מיליון צפיות בימים ספורים. הדראג קווין הווייטנאמית-אמריקאית, פלסטיק טיארה העלתה לרשת החברתית שני סרטונים בהם מושמע השיר ואלו הצליחו לצבור למעלה ממיליון צפיות בפרק זמן קצר. ב-1 במאי 2020, העניק איגוד תעשיית ההקלטות האמריקאי לשיר את תואר הזהב, על מכירות של למעלה מ-500,000 עותקים במדינה.
באפריל 2020, חמש שנים לאחר צאתו המקורית, נכנס השיר למצעד ה-Viral 50 של ספוטיפיי. במאי 2020, נכנס למצעדי הבילבורד למיניהם ולמצעדים נוספים ברחבי העולם. במצעד שירי הסטרימינג האלטרנטיביים הגיע למקום התשיעי, בעוד במצעד השירים האלטרנטיביים הדיגיטליים הגיע למקום השלוש עשרה. בנוסף לכך, נכנס למצעדי השירים שבוולוניה ופלנדריה, ולמצעד של רולינג סטון טופ 100, שם הפך לשירה הראשון שנכנס למצעד. בעקבות הצלחתו של השיר, הצליח האלבום Cry Baby, לחזור למצעדי האלבומים השונים, תוך שהצליח לחזור למצעד הבילבורד 200. ב-5 ביוני 2020, העניק איגוד תעשיית ההקלטות הקנדי העניק לשיר את תואר הזהב, על מכירות של למעלה מ-40,000 עותקים במדינה. ב-26 ביוני 2020, הוציאה מרטינז את הסינגל "Fire Drill", תוך שהפכה את "Play Date" לבי-סייד שלו, על מנת לעזור בקידום שלו.
ראיון

ב-8 במאי 2020, ערך אתר המוזיקה Idolator, ראיון מקיף עם מלאני מרטינז על הצלחתו המפתיעה של השיר ועל מגפת הקורונה. בראיון נאמר כי "להיט רדום זה דבר אחד, אך להיות ויראלי עם שיר שיצא לראשונה בשנת 2015 זה משהו אחר לגמרי. עם זאת, זהו המצב שכרגע מרטינז נמצאת בו עם שירה "Play Date". השיר הוא המנון פופ, שהיווה כרצועת בונוס במהדורה הדיגיטלית של Cry Baby ובאפריל 2020, זכה להצלחה חסרת תקדים לאחר שהפך לוויראלי ברשת החברתית טיקטוק. בספוטיפיי הוא כבר צבר למעלה מ-80 מיליון השמעות, בעוד האודיו שלו ביוטיוב מתקרב ל-40 מיליון צפיות. בקצב הזה, הוא יצליח להיכנס למצעד הבילבורד הוט 100".
בהמשך הראיון, נשאלה מרטינז מתי היא גילתה שהשיר הפך לוויראלי וזו ענתה "כמה ימים לפני יום הולדתי ה-25! זו הייתה מתנה ממש מיוחדת מהיקום". לאחר מכן, נשאלה האם היא הופתעה ששיר משנת 2015 לפתע זכה להצלחה בסדר גודל שכזה ואמרה "לא רק שהופתעתי, אלא הייתי מלאה בפליאה. אני אסירת תודה שהאנשים התחברו לשיר ברמה הזו. מרגש אותי לראות שמגלים את Cry Baby, בזכות השיר הזה". לאור ההצלחה של השיר, נשאלה האם בכוונתה לצלם לשיר קליפ ויזואלי ובתגובה אמרה "בימים הללו אני מצלמת קליפ ויזואלי בשבילו בבית שלי".
לקראת סוף הראיון, נשאלה האם בכוונתה להוציא את השיר כסינגל ובתגובה אמרה "יש לי כמיהה עזה לעזור לשיר להמשיך להצליח אך עם זאת, אני חושבת שגם בלי שאוציא אותו מחדש כסינגל הוא ימשיך להצליח. אני חושבת שהוא ימשיך להיות חי גם בלי שאני אוציא אותו מחדש כסינגל". בסוף הראיון, נשאלה האם היא זוכרת את רגעי ההקלטה של השיר וזו סיכמה והצהירה כי "תהליך יצירת השיר החל כשהייתי בסטודיו שנמצא בניו יורק. כתבתי אותו די מהר. בנוסף לכך, ג'ניפר דקילבאו כתבה אותו ביחד איתי והדבר היחיד שאני זוכרת זה שצרחנו את הפזמון שלו בהתרגשות רבה. הרגשתי שהשיר מצליח להיות מעין ביטוי מדויק ושלם לתחושה של לרצות יותר מסתם קשר שטחי עם מישהו. השיר מדבר על חיפוש של קשר אותנטי, טהור ואמיתי. נראה לי הגיוני שבתקופת הבידוד הזו (מגפת הקורונה) אנשים מאזינים לשיר שעוסק ברצון להתחבר לאחרים".
וידאו קליפ

האודיו הרשמי של השיר הועלה לערוץ היוטיוב של מלאני מרטינז ב-14 באוגוסט 2015, ביום צאתו של השיר ביחד עם שאר שירי האלבום. נכון למאי 2020, מונה הצפיות שלו עומד על למעלה מ-75 מיליון צפיות, מה שהופך אותו לאחד מהנצפים ביותר באלבום. כמו כן, הצליח האודיו לצבור בממוצע למעלה מ-600,000 צפיות בכל יממה באותו החודש. בהמשך, עלה הממוצע למיליון צפיות ביממה.
קליפ המילים הלא רשמי של השיר, הועלה ליוטיוב ב-28 באפריל 2020, תוך שהצליח לצבור למעלה מ-300 אלף צפיות בפחות מיממה. בתוך שבועות בודדים, צבר למעלה מ-3 מיליון צפיות. ב-26 במאי באותה השנה, הוציאה את קליפ המילים הרשמי של השיר, בו ניתן לראות בובות מכוסות בדם וכרטיסי ברכה שונים, עליהם מופיעות מילות השיר. ביממה אחת, צבר קליפ המילים הרשמי למעלה מ-1.2 מיליון צפיות. נכון ליוני 2020, מונה הצפיות של קליפ המילים עומד על למעלה מ-15 מיליון צפיות.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  אירלנד | מצעד הסינגלים האירי | 45 |  |
|  אסטוניה | אסטי טיפ-40 | 34 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הסטרימינג האלטרנטיביים | 9 |  |
|  ארצות הברית | מצעד השירים האלטרנטיביים הדיגיטליים | 13 |  |
|  ארצות הברית | רולינג סטון טופ 100 | 88 |  |
|  הולנד | מצעד 40 הסינגלים ההולנדיים | 27 |  |
|  הממלכה המאוחדת | מצעד הסינגלים הבריטי | 78 |  |
|  ולוניה | אולטראטופ 40 | 9 |  |
|  יוון | IFPI Greece | 53 |  |
|  ליטא | AGATA | 33 |  |
|  מלזיה | RIM | 3 |  |
|  נורווגיה | VG-lista | 23 |  |
|  סינגפור | RIAS | 6 |  |
|  סלובקיה | ČNS IFPI | 77 |  |
|  פורטוגל | מצעד הסינגלים הפורטוגזי | 119 |  |
|  פלנדריה | אולטראטופ 50 | 2 |  |
|  צ'כיה | ČNS IFPI | 79 |  |
|  צרפת | SNEP | 138 |  |
|  שוודיה | סוורייטופליסטן | 1 |  |
|  שווייץ | המצעד השווייצרי | 78 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
| קנדה (Music Canada) | זהב | 40,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 14 באוגוסט 2015 | הזרמת מוזיקה • הורדה דיגיטלית | אטלנטיק |  |
אואונואה

| --- | --- |

מראה אואונואה מהים
 מדינה:  טונגה טונגה
 מחוז:  אוה
 שפה רשמית:  טונגאית, אנגלית
 גובה:  25 מטרים
 אוכלוסייה:  ‏
  ‑ בעיירה:  1,528 (2011)
 קואורדינטות:  21°20′00″S 174°57′00″W﻿ / ﻿21.333333333333°S 174.95°W﻿ / -21.333333333333; -174.95 
 אזור זמן:  UTC +13
  מפת מיקום  מפה מפורטת   (למפת טונגה מוגדלת) נוקואלופה ניואפואו ניואפו פאנגיי האוקיינוס השקטאואונואה(למפת טונגה רגילה) נוקואלופה ניואפואו ניואפו פאנגיי האוקיינוס השקטאואונואה  he tabBackground:;tabBorder:#aaa;defaultTab:0;
אואונואה (טונגאית: ʻOhonua) היא המרכז המנהלי של האי אוה שבטונגה. העיירה שוכנת על החוף הדרומי של האי. אוכלוסיית העיירה מונה 1,528 תושבים. ליד העיירה פועל שדה התעופה ובתוכה נמצאים קתדרלה והמרכז המנהלי של המחוז.
הערות שוליים

↑  מפקד 2011